b'\n_START_ARTICLE_\nMichael S. Hart\n_START_SECTION_\nZgodnja leta\n_START_PARAGRAPH_\nHartov o\xc4\x8de je bil ra\xc4\x8dunovodja in njegova mama, poslovna mened\xc5\xbeerka v prodajalni. Leta 1958 se je njegova dru\xc5\xbeina preselila v Urbano, Illinois in njegov o\xc4\x8de in mati sta postala profesorja na univerzi za \xc5\xa1tudije Williama Shakespeara in matematike. Hart se je \xc5\xa1olal na univerzi v Illinoisu, kjer je diplomiral v samo dveh letih. Deloma je deloval tudi kot pouli\xc4\x8dni glasbenik.\n_START_SECTION_\nOstale aktivnosti\n_START_PARAGRAPH_\nHart je bil avtor in njegova dela so objavljena brezpla\xc4\x8dno na straneh projekta Gutenberg. Bil je tudi \xc4\x8dlan projekta RepRap, kateri se zavzema za izgradnjo naprave za lastno podvajanje.\n_START_SECTION_\nOsebno \xc5\xbeivljenje\n_START_PARAGRAPH_\nPre\xc5\xbeivljal se je z razli\xc4\x8dnimi prilo\xc5\xbenostnimi deli in brezpla\xc4\x8dno predaval na Illinoi\xc5\xa1kem Benediktinskem kolid\xc5\xbeu, da je lahko pridobival donacije za svoj projekt. Rekel je:\xc2\xa0\xc2\xbbVem, da se bo to zdelo \xc4\x8dudno ve\xc4\x8dini ljudem, vendar nikoli nisem bil obremenjen s sistemom denarja. Nikoli ga nisem tro\xc5\xa1il, tudi kadar sem ga imel. Vse je stvar lastne percepcije.\xc2\xab_NEWLINE_Hart je posedoval veliko stvari in imel veliko prijateljev, ampak zelo malo \xc5\xbeivljenjskih stro\xc5\xa1kov. Sam je sestavil veliko ra\xc4\x8dunalnikov, predvajalnikov in ostale opreme iz odslu\xc5\xbeenih komponent in je mnogokrat \xc5\xbertvoval osebni luksuz v imenu opismenjevanja in v javno dobro._NEWLINE_\xc4\x8clovek, ki je ve\xc4\x8dino \xc5\xbeivljenja posvetil digitalizaciji literature, je \xc5\xbeivel dobesedno med kopijami knjig, ki so bile zlo\xc5\xbeene na kup do vi\xc5\xa1ine o\xc4\x8di v njegovi hi\xc5\xa1i v Urbani. \xc5\xbdivel je \xc5\xbeivljenje na robu rev\xc5\xa1\xc4\x8dine in se prehranjeval ve\xc4\x8dinoma s konzervami s fi\xc5\xbeolom. Ve\xc4\x8dino denarja je zaslu\xc5\xbeil kot nadomestni profesor in z donacijami projekta Gutenberg.\n_START_SECTION_\nSmrt\n_START_PARAGRAPH_\nHart je umrl 6. septembra 2011 zaradi sr\xc4\x8dnega infarkta na svojem domu v Urbani, Illinoisu. Star je bil 64 let.'